
Nr. ​​​​​​​​SC2020-10246/08.05.2020                                 
CAIET DE SARCINI

privind atribuirea contractului de concesiune de servicii având ca obiect prestarea de servicii şi activităţi necesare exploatării şi întreţinerii cimitirelor umane:
Cimitirul Calea Lipovei și Cimitirul Săracilor din Municipiul Timişoara- Lotul 1 
CAPITOLUL I: DISPOZIŢII GENERALE

Art.l. Prezentul caiet de sarcini stabileşte condiţiile de desfăşurare a contractului de servicii având ca obiect prestarea de servicii şi activităţi necesare exploatării şi întreţinerii a cimitirelor umane:  Cimitirul Calea Lipovei și Cimitirul Săracilor din Municipiul Timişoara stabilind nivelurile de calitate şi condiţiile tehnice necesare executării acestor servicii în condiţii de eficienţă şi siguranţă.
Art.2. Prezentul caiet de sarcini a fost întocmit cu respectarea prevederilor următoarelor acte normative : 
· Ordonanţa Guvernului nr. 71/2002- privind organizarea şi funcţionarea serviciilor publice de administrare a domeniului public şi privat de interes local- modificată și completată,
· Legea nr. 10/2020-  pentru modificarea și completarea  O.G. nr.71/2002 privind organizarea şi funcţionarea serviciilor publice de administrare a domeniului public şi privat de interes local,
· Ordonanţa Guvernului nr. 57/03.07.2019 – privind Codul Administrativ.
· Legea nr.102/2014 -privind cimitirele, crematoriile umane şi serviciile funerare, în vederea asigurării continuităţii serviciilor şi activităţilor necesare exploatării şi întreţinerii cimitirelor publice umane din Municipiul Timişoara,
· H.G. nr. 741/2016- pentru aprobarea Normelor tehnice și sanitare privind serviciile funerare, înhumarea, incinerarea, transportul, deshumarea și reînhumarea cadavrelor umane, cimitirele, crematoriile umane, precum și criteriile profesionale pe care trebuie să le îndeplinească prestatorii de servicii funerare și nivelul fondului de garantare,
· Legea nr. 100/2016- privind concesiunile de lucrări şi concesiunile de servicii,
· H.G. nr.867/2016- pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, 
· Ordinul Ministerului Justiţiei nr. 1.134/C/2000 şi Ordinul Ministerului Sănătăţii nr. 255/2000-pentru aprobarea Normelor procedurale privind efectuarea expertizelor, a constatărilor şi a altor lucrări medico-legale,
Art.3 Prezentul caiet de sarcini a fost întocmit cu  respectarea prevederilor  Legii nr. 102/2014- privind cimitirele, crematoriile umane şi serviciile funerare, H.G. nr. 741/2016 - privind aprobarea Normelor tehnice şi sanitare privind serviciile funerare, înhumarea, incinerarea, transportul, deshumarea şi reînhumarea cadavrelor umane, cimitirele, crematoriile umane, precum şi criteriile profesionale pe care trebuie să  le îndeplinească prestatorii de servicii funerare şi nivelul fondului de garantare şi Ordinului Ministerului Justitiei nr. 1.134/C/2000 comun cu Ordinul Ministerului Sanatatii nr. 255/2000- pentru aprobarea Normelor procedurale privind efectuarea expertizelor, a constatărilor şi a altor lucrări medico-legale şi stabileşte condiţiile de desfăşurare a activităţilor specifice având ca obiect înhumarea în cimitirele publice umane ale municipiului Timişoara: Cimitirul Calea Lipovei și Cimitirul Săracilor, stabilind nivelurile de calitate şi condiţiile tehnice necesare executării acestor servicii în condiţii de eficienţă şi siguranţă, pentru a asigura activitatea de înhumare, pază şi curăţenie din aceste cimitire. 
Art.4. În termenii prezentului caiet de sarcini:

1) Municipiul Timişoara, are calitatea de autoritate contractantă, fiind proprietarul cimitirului.
2) Operatorul economic căruia  i-a fost atribuită concesiunea are calitatea de  prestator de servicii funerare care îndeplineste condiţiile impuse de Legea 102/2014 şi H.G. nr. 741/2016, fiind denumit în continuare concesionar. 
Art.5. Reglementările obligatorii referitoare la protecţia muncii, la prevenirea şi stingerea incendiilor şi la protecţia mediului, care sunt în vigoare, trebuie respectate permanent de către concesionar pe parcursul prestării activităţilor şi serviciilor necesare exploatării şi întreţinerii cimitirelor umane: Cimitirul Calea Lipovei și Cimitirul Săracilor din Municipiul Timişoara.
Art.6.
Prezentul Caiet de sarcini este anexă la contractul de concesiune a serviciilor având ca obiect prestarea de servicii şi activităţi necesare exploatării şi întreţinerii cimitirelor umane: Cimitirul Calea Lipovei și Cimitirul Săracilor din Municipiul Timişoara.
CAPITOLUL II:  DATE REFERITOARE LA CONCESIUNE
Obiectul contractului

Art.7.
Obiectul contractului îl constituie prestarea de servicii şi activităţi necesare, exploatării şi întreţinerii cimitirelor umane: Cimitirul Calea Lipovei și Cimitirul Săracilor din Municipiul Timişoara, respectiv:

7.1) Serviciile şi activităţile de înhumare şi pregătire a ceremoniei de înmormântare din cimitirelor umane: Cimitirul Calea Lipovei și Cimitirul Săracilor din Municipiul Timişoara;

7.2) Serviciile de asigurare şi menţinere a curăţeniei şi gestionarea selectivă a deşeurilor   din cimitirele umane: Cimitirul Calea Lipovei și Cimitirul Săracilor;
7.3) Serviciile de pază şi ordine a  cimitirelor umane : Cimitirul Calea Lipovei și Cimitirul Săracilor;
7.4) Servicii de reparaţii/întreţinere a instalaţiilor şi dotărilor din cimitirele mai sus menţionate;
7.5) Serviciile şi activitatea de înhumare a persoanelor fără reprezentanţi legali sau fară identitate precum şi a serviciilor funerare în acest sens, care se va realiza în Cimitirul Săracilor.
Terenul pe care sunt amplasate cimitirele aparţine domeniului public al municipiului Timişoara şi nu face parte din obiectul concesiunii.
Art.8. În derularea contractului, concesionarul va utiliza următoarele categorii de bunuri:
8.1 Bunuri de retur  
        Construcţiile precum şi alte bunuri mobile şi imobile situate în cimitir pe care autoritatea contractantă le predă în folosinţă concesionarului pe perioada contractului. Bunurile vor fi inventariate şi predate în baza unui proces verbal, odată cu semnarea contractului şi constituie bunuri de retur ce revin de drept autorităţii contractante la expirarea/încetarea contractului de prestări servicii. Acestea trebuie întreţinute şi reparate/înlocuite în caz de necesitate de către concesionar, pe cheltuiala acestuia, ori de câte ori este nevoie. Bunurile de retur se preiau şi se utilizează de către concesionar pe perioada contractului, iar la expirarea/încetarea contractului acesta le va preda autorităţii contractante, pe bază de proces verbal de predare -primire. 
8.2 Bunuri proprii ale concesionarului

        Bunurile proprii ale concesionarului (maşini, echipamente, utilaje, scule) rămân în proprietatea acestuia după încetarea contractului.
Serviciile şi activităţile de înhumare şi pregătire a ceremoniei de înmormântare
Art.9.
Serviciile şi activităţile necesare realizării serviciilor de înhumare astfel încât ceremonialul de înmormântare, în cazul decesului unei persoane, să fie făcut cu maximă operativitate, asigurându-se permanenţa serviciului în toate cele 7 zile ale săptămânii (mai puţin în zilele declarate sărbători naţionale) şi în condiţii corespunzătoare sunt următoarele :
        9.1) primirea comenzii pentru înmormântare ;
        9.2) transportul persoanei decedate, preluarea persoanelor decedate;
        9.3) pregătirea pentru înmormântare :
                 9.3.1) închirierea, pregătirea şi aranjarea sălii de ceremonii funerare/casei funerare/capelei/sălii de priveghi;
                 9.3.2) transportul decedatului la sala de ceremonii funerare /casei funerare/capelei/sălii de priveghi, aşezarea pe catafalc şi organizarea ceremoniei de ultim rămas bun;          
    9.3.3 )   săpat groapă sau executarea săpăturii la o groapă zidită sau betonată,
             simplă sau suprapusă;
                9.3.4 )   deschidere şi închidere cavou sau  ridicat şi remontat capac la construcţiile funerare existente în cimitir ;
                9.3.5) înhumarea ( transportul decedatului de la sala de ceremonii funerare /casă funerară la locul de veci, coborârea sicriului în mormânt, închiderea gropii/închidere cavou/remontat capac, curăţirea şi aranjarea locului de înhumare) ;
                 9.3.6 ) depunerea şi aranjarea coroanelor de flori, amenajarea mormântului după înhumare ( evacuarea surplusului de pământ şi transportul coroanelor la deponeu după 40 de zile de la înhumare) ;
               9.3.7 )  exhumare oseminte/cadavru înainte de 7 ani, dar nu mai devreme de 1(un) an ;
               9.3.8 )  exhumare oseminte după 7 ani ;
               9.3.9)   reînhumarea osemintelor după 7 ani;
   
  9.3.10)  preluarea urnei cu cenuşa decedatului şi aşezarea acesteia într-o nişă specială sau înhumarea acesteia.
Art.10. Unele dintre serviciile enumerate mai sus, pot fi realizate şi separat, iar serviciul religios oficiat de reprezentanţii cultelor cu ocazia înmormântării, precum şi servicii funerare pentru pregătire/îmbălsămare cadavru sau pentru pregătirea serviciilor religioase nu sunt considerate servicii de înhumare.

Serviciile de asigurare şi menţinere a curăţeniei şi gestionarea selectivă a deşeurilor

Art.11.
  Serviciile de asigurare şi menţinere a curăţeniei în perimetrul cimitirelor umane care fac obiectul prezentului caiet de sarcini sunt:

11.1)   Asigurarea în incinta cimitirelor a condiţiilor de igienă cerute de reglementările în vigoare, prin instalarea de coşuri, containere şi pubele, prin întreţinerea şi înlocuirea acestora atunci când este cazul, prin efectuarea în permanenţă a curăţeniei spaţiilor verzi, aleilor de acces, sălilor de ceremonii funerare /caselor funerare/sălilor de priveghi, construcţiilor administrative şi prin efectuarea operaţiunilor de dezinsecţie, dezinfecţie şi deratizare, ori de câte ori este necesar.

11.2)  Executarea a cel puţin de două ori pe an (înainte de Sfintele Sărbători Pascale şi de 1 noiembrie) a unei curăţenii generale (evacuarea selectivă a tuturor deşeurilor care se generează în urma curăţeniei din cimitire, a  resturilor vegetale, a pământului, a deşeurilor inerte rezultate din construcţii sau în urma desfiinţării construcţiilor funerare, etc.) a mormintelor şi a aleilor din perimetrul cimitirului şi va întocmi la final un raport scris pe care îl va transmite autorităţii contractante.

11.3)
Depozitarea şi colectarea gunoaielor şi a deşeurilor se face selectiv şi este permisă  numai  în locurile special amenajate (la deponeele dotate cu containere de capacitate mare, în  pubele, în containere sau în coşuri de gunoi) păstrându-se curăţenia în perimetrul cimitirului. 

11.4)
Realizarea şi întreţinerea locurilor amenajate pentru depozitarea selectivă a gunoaielor şi deşeurilor, iar deşeurile rezultate în urma activităţilor specifice de curăţenie se vor gestiona în mod selectiv, pe categorii, cu respectarea legislaţiei în vigoare.

11.5)
Concesionarul este obligat să încheie cu un operator economic specializat contracte pentru evacuarea, colectarea şi transportul de la deponeu a  deşeurilor şi gunoiului din cimitir şi să amplaseze la fiecare deponeu din cimitir un container de capacitate mare.

11.6)
Întreţinerea gratuită a locurilor de veci/mormintelor personalităţilor marcante / cetăţeni  de onoare precum şi mormintele şi operele comemorative ale eroilor sau a monumentelor şi operelor de artă din cimitir. Paza, întreţinerea, conservarea, consolidarea, restaurarea şi punerea în valoare prin mijloace adecvate a mormintelor şi operelor comemorative ale eroilor sau ale operelor de artă din cimitir cad în sarcina concesionarului, în conformitate cu prevederile legale în vigoare.

11.7)
Activităţi de întreţinere, protejare şi conservare a spaţiilor verzi, gazonului, arborilor, arbuştilor, precum şi a oricăror alte amenajări dendro-horticole din incinta  cimitirului uman care constau în:  cosirea/tăierea ierbii, toaletarea şi tăierea de arbori/arbuşti cu aprobarea Direcţiei de Mediu din cadrul Primăriei Municipiului Timişoara, ierbicidarea şi combaterea buruienilor de pe alei şi spaţiile dintre morminte/locuri de veci, greblarea frunzelor/vegetaţiei  uscate sau rezultată în urma tăierii/cosirii şi transportarea la deponeu.

11.8)
Concesionarul este obligat să execute lucrări de plantare arbori, arbuşti, flori şi gazon şi să execute când este cazul lucrări de corecţii şi tăieri de arbori şi arbuşti numai cu aprobarea Direcţiei de Mediu a Municipiului Timişoara.                            
Art.12. Nu se vor depozita nici măcar temporar pământ, materiale de construcţii şi alte obiecte pe mormintele vecine şi se vor lua măsurile necesare pentru ca acestea să nu se murdărească sau să se deterioreze.     

Serviciile de pază şi ordine a cimitirului
Art.13. Serviciul de pază şi ordine a cimitirelor umane: Cimitirul Calea Lipovei și Cimitirul Săracilor  din Municipiul Timișoara care face obiectul prezentului caiet de sarcini va fi prestat pe toată durata contractului de către concesionar cu personal propriu sau prin contract cu o societate specializată în servicii de pază, potrivit planului de pază care se va întocmi de către persoane autorizate pe cheltuiala concesionarului şi va fi avizat de către organele de poliţie.

Serviciul de pază şi ordine a cimitirului va împiedica pătrunderea câinilor vagabonzi în cimitir şi va interzice intrarea persoanelor cu câini, dacă aceştia nu sunt cu lesă (şi botniţă în cazul când sunt câini periculoşi). Toate stricăciunile pricinuite de aceşti câini vor fi refăcute pe cheltuiala concesionarului.
Servicii de reparaţii/întreţinere a instalaţiilor şi dotărilor din cimitir
Art.14. Activităţi de întreţinere, menţinere în stare de funcţionare şi reparare a instalaţiilor de apă şi canalizare, energie electrică, reparaţii alei şi garduri împrejmuitoare, întreţineri curente ale construcţiilor aferente, construcţii precum şi alte bunuri mobile şi imobile care constituie patrimoniul cimitirului. Întreţinerea, repararea, consolidarea, şi menţinerea în stare de funcţionare a înstalaţiilor, clădirilor şi dotărilor din cimitir cad în sarcina concesionarului şi toate cheltuielile aferente acestor lucrări vor fi suportate de către acesta.

Servicii de înhumare a persoanelor fără reprezentanţi legali sau fară identitate în Cimitirul Săracilor 
Art.15. Activitatea de înhumare a persoanelor fără reprezentanţi legali sau fară identitate precum şi a serviciilor funerare în acest sens se va realiza în Cimitirul Săracilor și se va realiza pe bază de comandă a autorităţii contractante şi va fi prestată de către concesionar potrivit legislaţiei în vigoare.
Art.16. Concesionarul trebuie să respecte obligaţiile privind protecţia mediului, care decurg direct din prestarea
serviciilor concesionate, precum şi cele derivate din activităţile conexe serviciilor prestate.

CAPITOLUL III : CONDIŢII DE EXPLOATARE A CONCESIUNII
Riscul de exploatare
Art.17. Concesionarul dobândeşte dreptul de a exploata în mod direct pe riscul şi răspunderea sa bunul care face obiectul contractului potrivit obiectivelor stabilite de autoritatea contractantă.

Art.18. Riscul exploatării cimitirelor publice umane care fac obiectul contractului de servicii este preluat în întregime de concesionar, fără a se limita la acestea şi constă în:

	CATEGORIA DE RISC
	DESCRIERE
	CONSECINŢE

	18.1 Riscuri de finanţare

	Indisponibilitatea finanţării
	Concesionarul nu este capabil să asigure resursele financiare 
	Lipsa finanţării pentru continuarea prestării serviciilor

	Finanţare suplimentară
	Datorită schimbărilor de legislație sau de altă natură sunt necesare finanţări suplimentare
	Concesionarul nu poate suporta financiar costurile schimbării

	18.2 Riscuri aferente cererii şi veniturilor

	Concurenţă
	Apariţia pe piață a concurenților în domeniul serviciilor funerare
	Venituri sub previziunile anterioare ca urmare a reducerii cererii

	Schimbări majore ale inflaţiei
	Valoarea plăţilor efectuate în timp este afectată de inflație
	Scăderea în termeni reali a veniturilor prognozate

	18.3 Riscuri legislative

	Schimbări legislative
	Schimbare legislativă ce nu poate fi anticipată la semnarea contractului şi care este generală (nu specifică activității) în aplicarea conducând la costuri mărite
	Creştere semnificativă în costuri și necesitatea de a efectua cheltuieli pentru a răspunde schimbărilor

	Riscul valorii reziduale
	Riscul ca la finalizarea contractului, activele aferente să nu fie predate conform condiţiilor prevăzute
	Creşterea costului de întreținere a activelor

	18.4 Riscuri naturale

	Cutremure şi alte evenimente naturale
	Au ca rezultat costuri crescute de întreţinere a activelor 
	Au ca rezultat distrugerea sau deteriorarea activelor existente

	18.5 Riscuri referitoare la servicii prestate

	Reparaţii necorespunzătoare la întreținerea activelor
	Reparaţii necorespunzătoare la întreținerea activelor care provoacă costuri suplimentare
	Costuri suplimentare necesare finalizării reparaţiilor

	Securitatea în cimitir
	Securitatea deficitară duce la furturi/distrugeri în cimitir
	Creşterea costurilor

	18.6 Riscuri de operare şi întreținere

	Riscuri de nefurnizare parţială/ totală a utilităților
	Utilităţile (transport deșeuri, curent electric, apă) nu sunt disponibile parțial/ total
	Costuri şi timp suplimentar necesare rezolvării situației

	Risc de depăşire a costurilor
	Costurile de operare sunt mai mari decât cele previzionate
	Costuri suplimentare

	Condiţii neprevăzute
	Cauzează costuri mărite de întreţinere pentru active
	Creşteri de cost și efecte negative asupra calității serviciilor furnizate

	Întreţinere
	Întreţinerea activelor nu corespunde din punct de vedere calitativ
	Activele sunt predate la sfârşitul duratei contractului în condiții  necorespunzătoare


Art.19. În cazul rezilierii unilaterale de către autoritatea contractantă a contractului de servicii pentru  nerespectarea unor parametri de performanţă şi calitate ai serviciului, clar determinaţi şi măsurabili, concesionarul este obligat să asigure continuitatea obiectului concesiunii până la finalizarea de către autoritatea contractantă a unei noi proceduri.
Specificaţii tehnice. Caracteristici
Art.20.  În cimitire sunt aplicabile dispoziţiile legate de domeniul edilitar, urbanistic, sanitar şi de mediu, iar autoritatea contractantă şi concesionarul serviciilor sunt obligaţi să respecte legislaţia în vigoare în ceea ce priveşte organizarea şi administrarea acestora. 

Art.21.  Concesionarul serviciilor de înhumare din cimitire, trebuie să  îndeplinească următoarele criterii profesionale  stabilite prin  Legea nr.102/2014 şi HG. nr.741/2016: 

21.1)  Concesionarul va efectua activităţile specifice după obţinerea autorizaţiei sanitare de funcţionare emisă de către direcţiile de sănătate publică judeţene. 
         21.2)  Concesionarul trebuie să respecte normele de igienă în timpul transportului şi
 înhumării, pentru protecţia sănătăţii publice. Transportul în vederea înhumării se realizează cu capacul sicriului închis.
         21.3) Autovehiculele special amenajate pentru transportul mortuar ale societăţii concesionare, trebuie să deţină autorizaţie conform prevederilor art. 13 din Legea serviciilor de transport public local nr. 92/2007, cu modificările şi completările ulterioare. Autovehiculele special amenajate în acest scop trebuie să respecte condiţiile prevăzute în anexa nr. 2 din HG nr.741/2016.
       21.4)  Concesionarul va avea în dotare spaţii corespunzătoare (pot fi şi în afara incintei cimitirului) destinate activităţilor pe care le prestează, şi autovehicule special amenajate conform specificaţiilor tehnice din anexa nr. 2 din HG nr.741/2016, astfel:
            21.4.1)  Spaţiul destinat activităţilor de servicii funerare (casă funerară) are o

 suprafaţă de minim 30 mp, cu o zonă de primire a clienţilor şi spaţiu de prezentare a produselor; 
                     21.4.2) Spaţiul pentru prestarea activităţilor de îngrijiri mortuare (spălare, îmbălsămare, tanatopraxie,etc) are o suprafaţă minimă de 16 mp, cu următoarele dotări:
          -  sursă de apă potabilă;                   
          -  racord la sistemul de canalizare prevăzut obligatoriu cu filtru;
          -  agregat frigorific mortuar pentru păstrarea corpului neînsufleţit la o temperatură de 0-5°C;
          -  suprafeţe lavabile, podea cu sifon de pardoseală şi pantă de scurgere;
          -  condiţii de microclimat;                  
          -  grup sanitar prevăzut cu duş şi vestiar pentru angajaţi;
În cazul în care acest spaţiu este situat în continuarea spaţiului prevăzut la pct.  21.4.1), se asigură un circuit separat de activitatea de primire a clienţilor şi prezentare a produselor .
         
         21.4.3)  Prestatorul serviciilor de înhumare are obligaţia de a încheia contract cu firme specializate pentru colectarea deşeurilor menajere şi a deşeurilor rezultate din activitatea de îmbălsămare/tanatopraxie, asimilabile deşeurilor medicale.
             21.5.)  Concesionarul serviciilor de înhumare din cimitir, va avea în dotare cel puţin un autovehicul pentru transport cadavre, în proprietate sau închiriat pe durata contractului, care va îndeplini următoarele cerinţe:

            a) este inscripţionat cu însemne specifice activităţii pentru care este utilizat;                         

 
b) este înmatriculat în România, se află în proprietatea unei firme de pompe funebre sau o deserveşte în baza unui contract;                   
              c) habitaclul pentru depozitarea trupului neînsufleţit trebuie să aibă o lungime de minimum 200 cm şi o lăţime de minimum 120 cm pentru autovehiculul de transport internaţional şi o lungime de minimum 210 cm şi o lăţime de minimum 90 cm pentru autovehiculul de paradă funerară;
             d) spaţiul interior este obligatoriu să fie închis, fără vizibilitate din exterior, delimitat de suprafeţe lavabile şi dezinfectabile;                   
             e) autovehiculul trebuie prevăzut cu un paravan separator între habitaclul destinat personalului şi partea destinată depozitării corpului decedatului;                   
             f) pentru recuperare este necesară dotarea cu o targă de recuperare şi şină de ghidaj pentru targă;                   
                 21.6.) Concesionarul serviciilor de înhumare şi curăţenie din cimitir, va avea în dotare cel puţin:

               - 1 autovehicul carosat basculabil de capacitate mică, de maxim 1,5 tone, cu manevrabilitate ridicată (având lăţimea camionetei de max. 1,75 metri şi lungimea camionetei de max. 4,5 metri) necesară transportului gunoiului şi deşeurilor vegetale la deponeul din cimitir în vederea asigurării curăţeniei acestuia;
                - 1 mini încărcător necesar încărcării camionetei şi golirii coşurilor de gunoi din cimitir (ex. bobcat);
                - 1 utilaj cu funcţia de tocătoar pentru mărunţirea deşeurilor vegetale lemnoase în vederea respectării legislaţiei privind colectarea deşeurilor şi condiţiilor privind protecţia mediului;
- 4 utilaje multifuncţionale dotate cu motor pe combustibil lichid,  cu două funcţii: suflantă/aspirator destinate lucrărilor de întreţinere şi curăţare a pavelelor, aleilor pietonale, precum şi pentru colectarea frunzelor şi a resturilor vegetale;

- 4 utilaje cu funcţia de motocoasă de umăr, dotate cu motor pe combustibil lichid destinate tăierii şi tunderii vegetaţiei înalte şi ierbii.

                  21.7) Concesionarul serviciilor de înhumare din cimitir, va avea în dotare scule si unelte pentru desfăşurarea în condiţii optime a serviciilor de înhumare din cimitir (sapă, lopată, hârleţ, funii, scânduri, unelte şi scule necesare înhumării). 
                  21.8) Pentru a asigura toate condiţiile necesare pentru prestarea serviciilor si activităţilor care decurg din prezentul caiet de sarcini, concesionarul serviciilor de înhumare din cimitire   trebuie să aibă angajate cu contract de muncă următoarele categorii de personal: 
· minim 12 muncitori necalificaţi (8 gropari/ manipulatori de cadavre şi  4 îngrijitori curăţenie); 
· minim  1 casier; 
· minim 1 şofer;
· minim 6 agenţi de pază sau contract de prestări servicii de pază cu firmă specializată. 
Aceştia se subordonează direct societăţii concesionare, care răspunde de personalul angajat şi de eventualele prejudicii cauzate de personalul angajat.
                    21.9) Concesionarul serviciilor de înhumare din cimitir, va depune documente care atestă faptul că are în structura sa personal angajat cu atribuţii în prestarea de servicii funerare, pregătirea cadavrului şi efectuarea de îngrijiri mortuare are competenţele specifice necesare, conform prezentelor norme. Se exceptează de la cerinţa de competenţă specifică persoanele care lucrează în contabilitate, agenţi de marketing, persoane care execută/decorează monumente funerare sau comercializează obiecte funerare. 
         21.10) Pe parcursul derulării contractului personalul angajat al concesionarului, va purta echipament curat, adecvat activităţii desfăşurate, care va fi inscripţionat  doar cu numele cimitirului în care îşi desafăşoară activitatea. Modelul echipamentului va fi aprobat de către Primar prin aparatul de specialitate al acestuia, iar fiecare angajat va avea inscripţionat pe echipament un număr de ordine.                
     21.11) Echipamentul persoanelor care vor asigura paza în cimitir va fi inscripţionat distinct şi va avea altă culoare decât a celorlalti angajaţi din cadrul cimitirului.

Norme privind cimitirele, înhumarea, exhumarea/deshumarea şi reînhumarea

Art.22. Înhumările se fac numai în baza adeverinţei de înhumare şi certificatului de deces 

eliberate de Oficiul Stării Civile care a înregistrat decesul.
Art.23. Atribuirea în folosinţă a locurilor de înhumare în cazul decesului, se face în baza actelor  doveditoare (copie certificat de deces şi adeverinţa de înhumare), după plata tarifelor stabilite, în funcţie de terenul liber existent.

                  23.1)  Locurile de înhumare, se acordă de către autoritatea contractantă, în baza unei note de verificare în vederea concesionării/reconcesionării locului de veci eliberată de către persoana desemnată din cadrul Biroului Garaje, Cimitire, Coşerit şi Spaţii Utilitare din cimitir. Această notă de verificare trebuie să cuprindă: identificarea locului de veci, numele/prenumele concesionarului locului de veci, numele/prenumele persoanei înhumate în locul de veci, data ultimei concesionări a locului de veci, perioada de concesiune a locului de veci, iar un exemplar va fi predate concesionarului. 
                 23.2)  În cazul locurilor de înhumare noi atribuite în caz de deces, pe nota de verificare persoana desemnată din cadrul Biroului Garaje, Cimitire, Coşerit şi Spaţii Utilitare din cimitir va mai trece la numele/prenumele persoanei înhumate în locul de veci, specificaţia Înhumare+Loc şi la numele/prenumele concesionarului locului de veci va fi trecută persoana obligată să dispună cu privire la înmormântare. Locul de veci se achită înainte de data înhumării, concesionarul serviciilor de înhumare nu înhumează dacă nu au fost achitate taxele de concesiune a  locului de veci.

 Este interzisă înhumarea unei persoane decedate, fără certificat de deces şi adeverinţă de înhumare /incinerare şi fără acordul autorităţii contractante. 

Art.24. Concesionarul, răspunde de modul şi locul în care a fost înhumată fiecare persoană în cimitir în perioada în care a concesionat serviciile de înhumare. Este interzis să se înstrăineze un loc de înhumare, fără demersurile legale.
Art.25. Persoana obligată să dispună cu privire la înmormântare care înhumează decedatul în cimitirele aparţinând Primăriei Municipiului Timişoara va achita contravaloarea serviciilor de înhumare obligatorii oficierii acesteia, concesionarului serviciilor de înhumare din cimitirele umane: Cimitirul Calea Lipovei și Cimitirul Săracilor, în funcţie de locul de veci pe care îl deţine, după cum urmează:

   25.1) servicii obligatorii pentru înhumarea decedatului în loc de veci de pământ:



- Săpat groapă înhumare adult /copil /urnă;


- Înhumare adult/copil/urnă;



- Catafalcare (pregatirea mesei de catafalc şi depunerea sicriului pe

 aceasta);

 - Reînhumare oseminte (se va achita doar în cazul în care se fac înhumări succesive în acelaşi loc de veci, pentru ca adâncimea gropii să fie de 2,00 m la locurile de pământ).


    25.2) servicii obligatorii pentru înhumarea decedatului în loc de veci amenajat cu construcţie funerară supraterană cu capac:



-Ridicat şi remontat capac;

                        - Săpat groapă înhumare adult /copil /urnă;



-  Înhumare adult/copil/urnă;



- Catafalcare (pregatirea mesei de catafalc şi depunerea sicriului pe

 aceasta);

           - Reînhumare oseminte (se va achita doar în cazul în care se fac înhumări succesive în acelaşi loc de veci, pentru ca adâncimea gropii să fie de 2,00 m la locurile de pământ).


      25.3) servicii obligatorii pentru înhumarea decedatului în loc de veci amenajat cu construcţie funerară subterană şi supraterană cu capac (groapă zidită):



-Ridicat şi remontat capac;



- Înhumare adult/copil/urnă;



- Catafalcare (pregatirea mesei de catafalc şi depunerea sicriului pe

 aceasta);
                   25.4) servicii obligatorii pentru înhumarea decedatului în loc de veci amenajat cu cavou:



- Deschidere –închidere cavou;



- Înhumare adult/copil/urnă;



- Catafalcare (pregatirea mesei de catafalc şi depunerea sicriului pe

 aceasta);


Restul serviciilor stabilite şi aprobate de către autoritatea contractantă  se vor putea presta de către concesionar, doar la cererea scrisă a persoanei care dispune cu privire la înmormântare.
Art.26. În cazul în care persoana care dispune de înmormântare doreşte  înhumarea decedatului într-un loc de veci deja concesionat, trebuie să aibă acordul scris al titularului locului de veci, care trebuie să achite taxa de reconcesionare a locului de veci autorităţii contractante, în cazul în care acesta este expirat. Înhumarea nu poate fi făcută decât cu acordul autorităţii contractante.      
Art.27. Dimensiunile locurilor de veci cu lucrări funerare pentru înhumare sunt următoarele: 
       
  - 2,50 m x 1,30 m pentru un loc de veci simplu, intervalele dintre locurile de veci sunt de 0,20 m (trotuar comun, după cum permite configuraţia terenului) necesare pentru circulaţie şi îngrijirea locului;        
         
- 2,50 m x 2,30 m pentru două locuri de veci ;       
       
- 2,50 m x 3,30 m pentru trei locuri de veci;
        
- 2,50 m x 4,30 m pentru patru locuri de veci.

Dimensiunile locurilor de veci unde nu sunt executate lucrări funerare (locuri de veci din pamânt) trebuie să fie de 2,40 m lungime şi de 1,20 m lăţime şi nu vor putea fi amenajate în aceste locuri lucrări funerare. 

            Adâncimea gropii pentru înhumare la locurile de veci neamenajate cu cripte, înhumarea se face la o adâncime de minimum 2 m.
Nu este permisă efectuarea înhumărilor în locuri de înhumare la alte dimensiuni decât cele prevăzute mai sus.
Art.28. Înhumările se fac direct sau prin depunerea prealabilă a decedaţilor la sala de ceremonii funerare/casa funerară. Depunerea decedaţilor la sala de ceremonii funerare /casă funerară se face pentru cel mult 72 de ore de la data decesului. 
Art.29. În incinta cimitirului expunerea persoanelor decedate se realizează doar în încăperi special amenajate, destinate acestui scop, denumite săli de ceremonii funerare.

Art.30.
 Înhumările se pot face în gropi simple, gropi zidite şi cavouri. Gropile zidite şi cavourile se execută potrivit dispoziţiilor şi normelor în vigoare în baza permisului de lucru şi sub controlul autorităţii contractante.

Art.31.
  Săpăturile făcute pentru construirea cavourilor şi a gropilor zidite se execută doar de societatea concesionară a serviciilor de înhumare, la tariful de săpat groapă zidită stabilit şi aprobat de către autoritatea contractantă, în termen de maxim 5 zile de la plata serviciului respectiv, iar pe perioada lucrărilor locul trebuie să fie înconjurat cu bariere sau protejat cu obstacole vizibile şi rezistente, pentru a se evita orice pericol de accidente. Lucrările vor fi executate în aşa fel încât să nu compromită cu nimic securitatea şi integritatea publicului şi a locurilor de veci aflate în vecinătate. 

Art.32. Dreptul de folosinţă al locurilor de înhumare este retras doar de către autoritatea contractantă, cu înştiinţarea în scris a titularilor dreptului de folosinţă, în următoarele cazuri:

a) titularului i se atribuie un alt loc de înhumare; 
b) în caz de neîngrijire a locurilor de înhumare şi a lucrărilor funerare, pe o perioadă mai mare de 2 ani, după perioadă de  maxim 6 luni de zile după emiterea unei notificări prealabile transmisă în scris  la adresa din actul de concesiune;

c) neplata taxelor  pentru locurile de veci în condiţiile prevăzute de regulamentul cimitirului;

             32.1) În cazul în care se constată că anumite locuri de înhumare sunt menţinute în stare de neîngrijire mai mult de 2 ani, chiar dacă pe aceste locuri există lucrări funerare şi dreptul de folosinţă nu a expirat, titularii locului de veci îşi vor pierde dreptul de folosinţă asupra locului după perioadă de maxim 6 luni de zile după emiterea unei notificări prealabile. 


32.2) Aceste lucrări intră în patrimoniul municipiului şi vor fi desfiinţate de autoritatea contractantă, după expirarea termenului de maxim 6 luni de zile de la data transmiterii notificării. 

Art.33.
 Dacă la expirarea termenului dreptului de folosinţă, dacă acesta nu se prelungeşte, după perioadă de  maxim 6 luni de zile de la notificare a acestui fapt, se pierde dreptul de folosinţă. Locul de înhumare se poate atribui de către autoritatea contractantă,  în cazul decesului unei persoane,  iar osemintele rezultate din deshumare se reînhumează  alături de noul înhumat. Operaţiunea de deshumare oseminte este realizată  de concesionar şi supravegheată de persoana desemnată din cadrul Biroului Garaje, Cimitire, Coşerit şi Spaţii Utilitare din cimitir, iar operaţiunea se consemnează în registrul de evidenţă înhumări şi în evidenţa computerizată.
 
Costul procesiunii de înhumare a osemintelor se suportă de noul titular al dreptului de folosinţă a locului de veci.

Art.34.
 Deshumarea se poate face înainte de 7 ani de la data înhumării, după împlinirea termenului de 1 an de la data înhumării, numai în perioada 01 noiembrie -31 martie, pe baza avizului sanitar eliberat  de Direcţia  de sănătate publică judeţeană, în scopul reînhumării persoanei decedate în alt loc de înhumare.
 
34.1) Este interzisă deschiderea mormintelor şi deshumarea cadavrelor fără aprobare, conform legii. 

             34.2) Exhumările dispuse de organele de cercetare penală, în interesul soluţionării cercetării penale, vor fi prestate gratuit de către concesionar, fiind scutite de orice taxe.  
Art.35.
 După 7 ani de la data decesului, osemintele pot fi deshumate în orice perioadă a anului, fără avizul Direcţiei de sănătate publică judeţeană. 

Construcţii  funerare
Art.36. Este interzis sub orice formă, sub orice pretext, deplasarea sau îndepărtarea semnelor funerare, fără acordul scris al titularului locului de veci, cu excepţia celor care şi-au pierdut dreptul de folosinţă asupra locului de veci.                                       

Art.37. Împrejmuirile funerare, bordurile locurilor de înhumare, jardinierele, statuetele, coloanele, felinarele, obeliscurile, piramidele sau alte lucrări de artă plastică, nu au voie să depăşească limitele locului de înhumare prevăzut la art. 31 şi se execută conform Regulamentului de administrare şi funcţionare a cimitirelor administrate de Primăria Municipiului Timişoara.
 Este interzisă aplicarea unor obiecte funerare care depăşesc limita locului de înhumare aprobat.
Art.38. Persoana desemnată din cadrul Biroului Garaje, Cimitire, Coşerit şi Spaţii Utilitare trebuie să verifice ca efectuarea lucrărilor funerare să se execute în locurile de veci stabilite prin permisul de lucru/autorizaţie de construire, cu respectarea dimensiunilor, termenului de execuţie şi celelalte condiţii stipulate în permisul de lucru sau autorizaţia de construire şi dacă este cazul să transmită şi să informeze autoritatea contractantă şi organele de Poliţie Locală, pentru prejudiciile cauzate de constructori, pentru a se lua măsurile legale. 
Art.39. Persoana desemnată din cadrul Biroului Garaje, Cimitire, Coşerit şi Spaţii Utilitare va informa imediat organele de Poliţie Locală, de executarea unor lucrărilor funerare, gropi zidite sau cavouri fără permis de lucru sau capele fără autorizaţie de construire.
Art.40. Publicitatea serviciilor funerare pe teritoriul cimitirului este interzisă cu excepţia locului destinat acestui scop.
CAPITOLUL  IV : DREPTURILE ŞI OBLIGAŢIILE PĂRŢILOR
DREPTURILE AUTORITĂŢII CONTRACTANTE
Art.41.Autoritatea contractantă are următoarele drepturi:

41.1) să stabilească cerinţele şi criteriile de participare şi selecţie a operatorilor la procedura publică organizată pentru atribuirea contractului de delegare a gestiunii;

41.2) să aprobe/respingă stabilirea, ajustarea sau, după caz, modificarea tarifelor serviciilor ;
41.3) să monitorizeze şi să exercite controlul cu privire la prestarea serviciilor, şi să ia măsurile necesare în cazul în care concesionarul nu asigură indicatorii de performanţă şi continuitatea serviciilor pentru care s-a obligat;
41.4) să sancţioneze concesionarul în cazul în care acesta nu respectă prevederile caietului de sarcini, regulamentului de serviciu şi contractului încheiat cu concesionarul.
41.5) să rezilieze unilateral contractul de delegare a gestiunii serviciilor şi să organizeze o nouă procedură pentru delegarea gestiunii acestuia, dacă constată nerespectarea de către concesionar a obligaţiilor contractuale.

Art.42. Autoritatea contractantă încasează contravaloarea concesionărilor şi reconcesionărilor locurilor de înhumare şi a permiselor de lucru/autorizaţii de construire pentru executarea lucrărilor funerare.

OBLIGAŢIILE AUTORITĂŢII CONTRACTANTE
Art.43. Autoritatea contractantă are obligaţia de a controla şi monitoriza modul de respectare şi de îndeplinire de către concesionarul serviciilor contractate a obligaţiilor contractuale asumate. 
Art.44. Autoritatea contractantă se obligă să inventarieze şi să predea pe bază de proces-verbal bunurile care fac parte din obiectul contractului.

Art.45. Autoritatea contractantă elaborează regulamentul de organizare şi funcţionare a cimitirului.

Art.46. Autoritatea contractantă aprobă/respinge programele de reabilitare, extindere şi modernizare precum şi obiectivele noi de investiţii propuse de concesionar
Art.47.  Autoritatea contractantă are obligaţia de  a controla şi monitoriza :
· modul de respectare şi de îndeplinire de către concesionar a obligaţiilor contractuale;
· cantitatea şi calitatea serviciilor prestate de către concesionar ;
- respectarea indicatorilor de performanţă stabiliţi în contractul de delegare a gestiunii şi a parametrilor de eficienţă la care concesionarul s-a angajat prin  contractual de delegare de gestiune;
- modul de administrare, exploatare, întreţinere şi menţinere în funcţiune, dezvoltare şi/sau   modernizare a infrastructurii edilitar-urbane încredinţate prin contractul de delegare a   gestiunii.
Art.48. Autoritatea contractantă are obligaţia să elibereze extrasele de pe actele de stare civilă.        

Art.49. Concesionarea, reconcesionarea locurilor de veci, eliberarea permiselor de lucru şi autorizaţiilor de construire pentru lucrările funerare şi construcţiile executate în cimitir intră în sarcina autorităţii contractante cu respectarea condiţiilor impuse de Regulamentul de administrare şi funcţionare a cimitirelor aparţinând Primăriei Municipiului Timişoara precum şi a tarifelor aferente aprobate de Consiliul Local al Municipiului Timişoara. 

Art.50. Autoritatea contractantă prin persoana desemnată din cadrul Biroului Garaje, Cimitire, Coşerit şi Spaţii Utilitare din cimitir, are obligaţia urmăririi lucrărilor funerare executate în cimitir, după cum urmează:

-  anunţarea  de îndată şi în scris, a  autorităţii contractante de execuţia oricăror construcţii funerare în situaţia în care se constată  o încălcare a regulamentului de administrare şi funcţionare  a cimitirelor şi a dispoziţiilor prevăzute în autorizaţia de construire sau permisul de lucru sau dacă  se constată lipsa permisului de lucru/ autorizaţia de construire;
- urmărirea şi verificarea executării lucrărilor funerare, respectarea dimensiunilor şi celelalte condiţii stipulate în permisul de lucru/autorizaţia de construire şi înştiinţarea autorităţii contractante în cazul încălcării legislaţiei în vigoare.
Art.51. Autoritatea contractantă prin persoana desemnată din cadrul Biroului Garaje, Cimitire, Coşerit şi Spaţii Utilitare din cimitir, are obligaţia să supravegheze şi să semnaleze, în scris, orice neregulă pe care o constată în incinta cimitirului sau nerespectarea clauzelor contractuale, a caietului de sarcini şi  regulamentului de administrare şi funcţionare  a cimitirului.
Art.52. Autoritatea contractantă prin persoana desemnată din cadrul Biroului Garaje, Cimitire, Coşerit şi Spaţii Utilitare din cimitir, va asigura marcarea parcelelor, rândurilor şi locurilor de înhumare şi stabilirea corectă a locurilor de veci de pe teren cu cea din baza de date a autorităţii contractante prin verificarea şi comunicarea locurilor de veci de pe teren autorităţii contractante pentru corelarea acestora cu baza de date existent. De asemenea va asigura inventarierea anuală a locurilor de înhumare libere, sau a căror concesiune a expirat sub îndrumarea autorităţii contractante;
Art.53. (1) Autoritatea contractantă prin persoana desemnată din cadrul Biroului Garaje, Cimitire, Coşerit şi Spaţii Utilitare din cimitir, va ţine evidenţa tuturor înhumărilor în registre speciale şi într-o evidenţă computerizată cu următoarele specificaţii:

· data înmormântării;

· datele personale ale decedatului;

· numărul actului de deces şi adeverinţei de înhumare;

· locul înhumării(parcela, rândul, numărul mormântului);

· datele personale ale persoanei care dispune cu privire la înmormântare şi care a efectuat înmormântarea cu acordul concesionarului de loc de veci;

· numărul facturii, chitanţei care dovedeşte achitarea tarifului serviciului funerar prestat.
      (2) Persoana desemnată din cadrul Biroului Garaje, Cimitire, Coşerit şi Spaţii Utilitare din cimitir, este obligată să ţină evidenţa săptămânală, atât în format electronic cât şi pe suport de hârtie, a înhumărilor din săptămâna precedentă, cu datele cuprinse în alin.1, precum şi copii ale actelor necesare înhumării prezentate de persoana care răspunde de înmormântare. 
 Art.54. Autoritatea contractantă va asigura de asemenea păstrarea  evidenţei monumentelor de artă şi arhitectură deosebită, operelor comemorative ale eroilor, mormintele personalităţilor, şi monumentele aflate în cimitire. Monumentele de artă nu pot fi reparate, modificate sau demolate decât după obţinerea tuturor avizelor prevăzute de către legislaţia privitoare la monumente, aflată în vigoare la data efectuarii intervenţiei.
Art.55. Autoritatea contractantă trebuie să inventarieze şi să ţină evidenţa bunurilor concesionate.
DREPTURILE CONCESIONARULUI

Art.56. Concesionarul are următoarele drepturi:

56.1) să încaseze contravaloarea serviciilor şi activităţilor prestate corespunzător 
cantităţii şi calităţii acestora numai în baza tarifelor aprobate de Consiliul Local;
56.2) să propună autorităţii contractante indexarea anuală a preţurilor şi tarifelor în funcţie de  rata inflaţiei comunicată anual de către Institutul Naţional de Statistică.

OBLIGAŢIILE CONCESIONARULUI

Art.57. În vederea  asigurării continue şi permanente a desfăşurării serviciilor şi  activităţilor funerare concesionate,   concesionarul  are următoarele obligaţii:



1) să respecte clauzele contractuale şi indicatorii de performanţă stabiliţi de autoritatea contractantă în caietul de sarcini sau conveniţi prin contract şi a parametrilor de eficienţă la care s-a angajat prin  contractul de delegare de gestiune;
2) să respecte Regulamentul de serviciu anexă la contract, tarifele stabilite şi

 aprobate de către Consiliul Local şi prevederile legale în vigoare în domeniul specific de

 activitate;
3) să furnizeze autorităţii contractante informaţiile solicitate şi să asigure accesul la toate informaţiile necesare verificării şi evaluării funcţionării şi dezvoltării  serviciilor, în conformitate cu clauzele contractului de delegare a gestiunii şi cu prevederile legale în vigoare;

4) să asigure finanţarea pregătirii şi perfecţionării profesionale a propriilor salariaţi.

Art.58. Concesionarul are obligaţia asigurării echipamentului de lucru şi a echipamentului pentru ceremoniile funerare a  personalului angajat.

Art.59. Concesionarul are obligaţia respectării Regulamentului de funcţionare şi administrare a cimitirelor, a  programului de funcţionare a cimitirului şi  urmărirea respectării întocmai a acestora.

Art.60. Concesionarul are obligaţia afişării în locuri vizibile a tarifelor serviciilor practicate aprobate de Consiliul Local.  
Art.61. Concesionarul are obligaţia de a exploata în mod direct obiectul concesiunii, fără a putea subconcesiona unei alte persoane sau societăţi în tot sau în parte, obiectul concesiunii, cu excepţia serviciului de pază. 

Art.62. În cazul rezilierii unilaterale de către autoritatea contractantă a contractului de delegare a gestiunii din vina exclusivă a concesionarului, acesta este obligat să asigure continuitatea obiectului concesiunii până la finalizarea de către autoritatea competentă a unei noi proceduri de delegare de gestiune şi să predea toate bunurile de retur încredinţate înclusiv clădirile care le-a ocupat în cimitir.
Art.63. Concesionarul are obligaţia să asigure păstrarea integrităţii, protejarea, administrarea şi gestionarea în condiţii optime a patrimoniului public încredinţat, asigurarea funcţionării şi întreţinerii dotărilor existente. 

Art.64. Refacerile  de construcţii funerare şi morminte deteriorate de persoane necunoscute sau în urma unor calamităţi naturale  revin concesionarului.

Art.65.  Concesionarul răspunde pentru nerealizarea la timp a lucrărilor de întreţinere şi reparaţii curente ale construcţiilor, a aleilor şi gardurilor împrejmuitoare, a instalaţiilor de utilitate publică din incinta cimitirului  (instalaţii de alimentare cu apă, canalizare, energie electrică, etc), după cum urmează: 

· zugrăveli exterioare şi interioare a tuturor construcţiilor date în administrare;
· reparaţii instalaţii interioare a tuturor construcţiilor date în administrare ;
· reparaţii instalaţii exterioare din perimetrul cimitirului; 

· reparaţii garduri împrejmuitoare şi alei;

· reparatii ale clădirilor din incinta cimitirului, date în administrare.
Art.66. Concesionarul va elabora programe de dezvoltare şi optimizare a serviciilor prestate şi va efectua investiţii de reabilitare, extindere şi modernizare din fonduri proprii, în valoare de 80.000 lei/an fără T.V.A,  cu aprobarea autorităţii contractante, şi anume:

-  construcţie de noi  capele funerare/sală de priveghi/casă funerară  necesare ceremonialului de înhumare ;
- repararea/extinderea reţelelor de  utilităţi (retea de apă potabilă, puţuri forate pentru alimentare cu apă potabilă/menajeră, iluminat public în cimitir);

- refacerea gardului  împrejmuitor şi a porţilor  de acces;

- construcție/refacere  de  alei şi trotuare; 

- amenajare grup sanitar pentru vizitatori (toaletă publică)

- refacerea/repararea portilor de acces din cimitir;


-refacerea/intretinerea monumentelor de artă si a personalitatilor marcate .

Art.67. Programul detaliat de investiţii din fonduri proprii stabilit pentru fiecare an pentru Cimitirul Calea Lipovei și Cimitirul Săracilor, va fi aprobat  de către autoritatea contractantă, iar propunerile concesionarului cu privire la investiţiile pe care le va realiza în anul următor vor fi depuse la sediul autorităţii contractante până cel târziu în data de 15 noiembrie a fiecărui an anterior realizării investiţiei.  Programul de investiţii poate fi multianual, dacă valoarea investiţiei depăşeşte suma de 80.000 lei/an fără T.V.A., cu condiţia efectuării anuale a investiţiilor aprobate de către autoritatea contractantă şi prezentare documentelor care au stat la realizarea acesteia.
Art.68.  Pentru investiţiile anuale concesionarul va elabora pe cheltuiala sa din sumele propuse ca investiţii toate documentaţiile necesare, va obţine avizele şi va prezenta anual, la finalizarea investiţiei, documentele care au stat la baza realizării acesteia,  balanţa de verificare analitică a imobilizărilor corporale realizate de concesionar pentru confirmarea valorică a investiţiilor realizate  precum şi devizele şi procesele verbale întocmite la terminarea lucrărilor, dar nu mai tărziu de data de 15 noiembrie a fiecărui an. 

După expirarea contractului de concesiune, investiţiile vor trece în propietatea autorităţii contractante.                                          
Art.69. Concesionarul are obligaţia: 

1) întreţinerii gratuite a monumentelor de artă şi arhitectură deosebită, operelor comemorative ale eroilor, mormintele personalităţilor, şi monumentele aflate în cimitire. Monumentele de artă nu pot fi reparate, modificate sau demolate decât după obţinerea tuturor avizelor prevăzute de către legislaţia privitoare la monumente, aflată în vigoare la data efectuarii inervenţiei;

             2) colaborării cu reprezentanţii  tuturor confesiunilor religioase, legal recunoscute de lege, în vederea respectării cerinţelor legate de înhumare ale acestora;

             3) verificării pe teren împreună cu aparţinătorii locului de înhumare atribuit, marcarea locului pentru săparea gropii şi urmărirea executării acestei operaţiuni, precum şi verificarea modului în care se închide şi se profilează mormântul ;

             4) executarea în condiţii corespunzătoare a ceremoniilor funerare, precum şi asigurarea evitării deteriorării mormintelor şi lucrărilor funerare învecinate;

             5) urmărirea stării de curăţenie în perimetrul cimitirului şi luarea măsurilor pentru menţinerea acesteia ;

             6) întocmirea planului de prevenire şi stingere a incendiilor  şi de pază a  cimitirului.
Art.70. Concesionarul răspunde de personalul angajat.
Art.71. Concesionarul are obligaţia să achite redevenţa la termenele şi în condiţiile stabilite în contractul de concesiune.
Art.72. Concesionarul răspunde de achitarea facturilor la plata utilităţilor din cimitir şi de la sediile pe care le foloseşte. 
Art.73. Lucrările de dezinsecţie, dezinfecţie şi deratizare se vor executa doar de către operatori autorizaţi pe cheltuiala concesionarului.                                                                                                                                                   

Art.74. Concesionarul trebuie să respecte obligaţiile privind protecţia mediului, care decurg direct din prestarea serviciului public de administrare a cimitirului, precum şi cele derivate din activităţile conexe serviciului.
Art.75. Concesionarul este obligat să constituie un fond de garantare conform Legii nr. 102/2014, la nivelul contravalorii a 5 (cinci)  ajutoare de înmormântare pentru plata despăgubirilor datorate în cazul neîndeplinirii sau îndeplinirii defectuoase a prestărilor de servicii funerare .
          Nivelul fondului de garantare se majorează în funcţie de actualizările anuale ale cuantumului ajutorului de înmormântare şi se realimentează  în cazul plăţii de despăgubiri.

Art.76. Este interzis personalului angajat de către concesionar şi care îşi desfăşoara activitatea în cimitir :

· să comercializeze orice obiect care este folosit pentru întreţinerea sau ornamentarea mormintelor (excepţie fac angajaţii de la magazinul de servicii funerare, dacă există);
·   să-şi însuşească orice material sau obiect care provine de la locurile de înhumare a cărui drept de folosinţă a expirat ;
· să solicite familiilor sau firmelor foloase necuvenite
· să poarte o  conversaţie indedecentă sau  să adopte o atitudine sau ţinută vestimentară indecentă în incinta cimitirelor pe timpul ceremoniilor de înhumare; 
· să distrugă sau să degradeze mobilierul şi obiectele funerare ;

· să degradeze sau să rupă florile şi coroanele de pe morminte ;

· să scrie cuvinte obscene pe obiectele funerare ;

· să depoziteze resturi sau gunoaie în alte locuri decât cele prevăzute ;

· să depoziteze pământ, materiale sau alte obiecte pe mormintele vecine ;

· să consume alcool, să cânte sau să asculte muzică în incinta cimitirelor.

CAPITOLUL V: INDICATORI DE PERFORMANŢĂ, CANTITATEA ŞI     CALITATEA SERVICIILOR

Art. 77. Indicatorii de performanţă asigură evaluarea gradului de îndeplinire a

 obiectivelor stabilite de către autoritatea contractantă şi asumate de către concesionar pentru asigurarea unui serviciu eficient şi de calitate în interesul comunităţii locale.
Art. 78. Indicatorii de performanţă asigură condiţiile pe care trebuie să le îndeplinească concesionarul, avându-se în vedere:

a.) continuitatea din punct de vedere cantitativ şi calitativ;

b.) adaptările la cerinţele concrete, diferenţiate în timp şi spaţiu, ale comunităţii locale;

c.) satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de utilizatori ai serviciului;

d.) excluderea oricărei discriminări privind accesul la serviciile care se vor presta;

e.) administrarea şi gestionarea activităţii care se va presta în interesul comunităţii locale;
f.) respectarea reglementărilor specifice şi a legislaţiei cu privire la servicile şi activităţile prestate;

g.) respectarea standardelor minimale, prevăzute de normele legale în domeniu cimitirelor.

Art.79. Indicatorii de performanţă specifici  prestării de servicii şi activităţi  necesare exploatării şi întreţinerii cimitirelor umane Calea Lipovei și Cimitirul Săracilor din Municipiul Timişoara se referă la:

a.) calitatea şi eficienţă serviciului şi a activităţilor prestate;

b.) îndeplinirea prevederilor din contract şi caietul de sarcini cu privire la calitatea şi cantitatea serviciului prestat;

c.) menţinerea unor relaţii echitabile între autoritatea contractantă, concesionar şi utilizator prin rezolvarea operativă  şi obiectivă a problemelor, cu respectarea drepturilor şi obligaţiilor care revin fiecărei părţi;
d.) situaţia personalului: număr, structură, accidente de muncă,stare de sănătate;

e.) starea tehnică a echipamentelor şi dotărilor;

f.) stadiul de realizare a programulu de investiţii;

g.) accesul neîngrădit al autorităţii contractante şi al autorităţii publice centrale şi locale, în conformitate cu competenţele şi atribuţiile legale ce le revin, la informaţiile necesare stabilirii:

· modului de respectare şi de îndeplinire a obligaţilor contractuale asumate;
· calităţii şi eficienţei serviciului furnizat/prestat la nivelul indicatorilor de performanţă stabiliţi în contractul de delegare a gestiunii şi în caietul de sarcini;

· modul de administrare, exploatare, conservare şi menţinere în funcţiune, dezvoltare şi/sau modernizare a infrastructurii edilitar urbană şi a bunurilor de retur încredinţate prin contractul de delegare a gestiunii;

· stadiul de realizare a investiţiilor;

· modul de respectare a parametrilor ceruţi prin prescripţiile tehnice.

CAPITOLUL VI: TERMENUL DE PRESTARE A SERVICIILOR
Art.80. Durata contractului de concesiune de servicii având ca obiect prestarea de servicii şi activităţi  necesare exploatării şi întreţinerii cimitirelor umane: Cimitirul  Calea Lipovei și Cimitirul Săracilor din Municipiul Timişoara, este de 5 ani de la data semnării contractului. Durata contractului a fost stabilită prin raportare la timpul estimat necesar concesionarului pentru a obţine un venit minim care să permită recuperarea costurilor în legătură cu exploatarea serviciilor.
CAPITOLUL VI:  CLAUZE FINANCIARE
Clauze financiare

Art.81. Prestarea serviciilor de înhumare se va face pe baza solicitării celor interesaţi cu plata tarifelor care sunt stabilite de către autoritatea contractantă şi care sunt aprobate de către Consiliul Local al Municipului Timişoara. Aceste tarife vor fi modificate anual cu rata inflaţiei. Aplicarea acestor tarife de către concesionar este obligatorie. 
Art.82. Tarifele serviciilor de înhumare şi activităţilor necesare realizării serviciilor de înhumare sunt distincte pe tipuri de servicii şi activităţi, astfel:

          1) Tarif de săpat groapă pentru înhumare adult/copil fundamentate pe baza lucrărilor necesare şi funcţie de tipul locului de veci (groapă, groapă zidită, cavou, înhumare urnă);
         2) Tarife de înhumare fundamentate pe baza lucrărilor necesare şi funcţie de tipul locului de veci (groapă, groapă zidită, deschidere-închidere cavou, înhumare urnă);
         3) Tarife pentru catafalcare şi folosirea sălii de ceremonii funerare / casă funerară ;
         4) Tarife de exhumare înainte de 7 ani, dar nu mai repede de un an;
         5) Tarife de exhumare după 7 ani;
         6) Tarife de reînhumare a osemintelor după 7 ani.
Art.83.  Tarifele nu pot fi modificate pe parcursul concesionării, decât în funcţie de rata inflaţiei. 

Art.84. Plata utilităţilor (energie electrică, apă-canal) precum şi plata pentru evacuarea  deşeurilor/gunoiului din cimitir pentru prestarea de servicii şi activităţi necesare exploatării şi întreţinerii Cimitirului Calea Lipovei și Cimitirul Săracilor se va face de către concesionar în baza contractelor pe care acesta este obligat să le încheie cu furnizorii. 
Art.85. Finanţarea cheltuielilor curente de funcţionare şi a reparaţiilor făcute de către concesionar pentru îndeplinirea sarcinilor şi obligaţiilor asumate prin contract, cad exclusiv în seama acestuia din fonduri proprii. 
Art. 86. Concesionarul va elabora programe de dezvoltare şi optimizare a serviciilor prestate şi va efectua investiţii de reabilitare, extindere şi modernizare din fonduri proprii, în valoare de 80.000 lei/an fără T.V.A pentru Lotul 1 –compus din Cimitirul Calea Lipovei și Cimitirul Săracilor,  cu aprobarea autorităţii contractante. 
Art.87. Redevenţa minimă anuală de la care porneşte licitaţia este de 100.000 lei , la care se adaugă TVA pentru Lotul 1 compus din:  Cimitirul Calea Lipovei și Cimitirul Săracilor şi va fi modificată anual cu rata inflaţiei.

Plata redevenţei se va face în 2 (două) rate anuale.

Art.88. În cazul neplăţii redevenţei la termenele scadente, concesionarul datorează penalităţi de întârziere care se vor calcula în condiţiile prevăzute de legislaţia în vigoare. 
Art.89. Neplata redevenţei (inclusiv a penalităţilor de întârziere) pe o perioadă mai mare de 90 de zile şi/sau neacceptarea de către concesionar  a redevenţei actualizate conduce la rezilierea unilaterală a contractului de concesiune pact comisoriu, fără apel la instanţă.
Art.90. Concesionarul va constitui în favoarea autorităţii contractante în termen de 5 zile lucrătoare de la încheiererea contractului, garanţia de bună execuţie în valoare de 100.000 lei şi reprezintă o compensaţie pentru eventuale pierderi, deteriorări sau prejudicii aduse autorităţii contractante prin neîndeplinirea obligaţiilor asumate prin contract.

CAPITOLUL VII: SANCŢIUNI
Art. 91. Pentru nerespectarea clauzelor caietului de sarcini, a regulamentului de serviciu sau în cazul constatării încălcării obligaţiilor contractuale de către concesionar sau ca urmare a constatării unor abateri ale acestuia, autoritatea contractantă are dreptul să rezilieze contractul unilateral, cu plata unei despăgubiri în sarcina concesionarului, egală cu contravaloarea redevenţei anuale pentru fiecare an rămas până la expirarea de facto a contractului.
Art.92. În caz de neexecutare sau de nerespectare de către concesionar a obligaţiilor prevăzute în prezentul Caiet de Sarcini, contractul va fi reziliat unilateral de către autoritatea contractantă, fără punere în întârziere, fără apel la instanţă şi dă dreptul autorităţii contractante de a cere despăgubiri şi de a aplica sancţiuni. Concesionarul se obligă să nu atace în instanţă decizia autorităţii contractante de reziliere unilaterală a contractului.

CAPITOLUL VIII: ALTE CLAUZE
Art.93. Concesionarului îi revine întreaga responsabilitate privind prestarea serviciilor din contract în condiţiile impuse de legislaţia specifică în vigoare (autorizaţii de mediu, avize, autorizaţii de construire etc.)

Art.94. Încetarea prestării serviciilor de către concesionar se face în următoarele situaţii:

1) La expirarea duratei stabilite prin contract;

2) În cazul nerespectării repetate ale obligaţiilor contractuale de către concesionar sau ca urmare a constatării unor abateri ale acestuia, autoritatea contractantă are dreptul să rezilieze contractul unilateral, cu plata unei despăgubiri în sarcina concesionarului, egală cu contravaloarea redevenţei anuale pentru fiecare an rămas până la expirarea de facto a contractului;

3) În caz de reziliere a contractului înainte de termen, până la organizarea unei noi proceduri de licitaţie, concesionarul este obligat să asigure continuitatea serviciului concesionat;

4) Contractul este reziliat de drept în cazul în care concesionarul este declarat în faliment, insolvenţă sau în cazul în care i s-a anulat licenţa de operare.

Art.95. Autoritatea contractantă are dreptul să rezilieze unilateral contractul şi să organizeze o nouă procedură dacă constată nerespectarea de către concesionar a obligaţiilor contractuale şi dacă concesionarul nu adoptă programe de măsuri care să respecte şi să asigure atingerea într-un interval de timp prestabilit a parametrilor de calitate asumaţi. 
CAPITOLUL IX: DISPOZIŢII FINALE 
Art.96. Autoritatea contractantă prin reprezentanţii săi, Direcţia Clădiri, Terenuri şi Dotări Diverse I EST/Biroul Garaje, Cimitire, Coşerit şi Spaţii Utilitare, Direcţia Economică, Direcţia Fiscală a Municipiului Timişoara şi Direcţia Poliţia Locală, verifică şi supraveghează respectarea de către concesionar a prestării activităţilor şi serviciilor necesare exploatării şi întreţinerii cimitirelor publice în conformitate cu prezentul Caiet de sarcini şi Regulamentul de serviciu.
Art.97. Drepturile şi îndatoririle părţilor se stabilesc prin contract.
Art.98. Prezentul Caiet de sarcini, Tarifele pentru serviciile funerare şi Regulamentul de serviciu fac parte integrantă din contract.

